fi fi fi sv fi fi fi fi sv fi fi fi fi fr fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi ja fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Uudistunut Innokylä tukee pientä ja suurta kehittämistä – #ÄläYksinKehitä! - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Hyvinvoinnin ja terveyden edistämisen johtaminen, Sote-uudistus
Innokylä-verkkopalvelu on avoin yhdessä kehittämisen ympäristö ja julkaisualusta. Vuodesta 2011 toiminut Innokylä uudistettiin tasan vuosi siten. Visuaalinen ilme, palvelun rakenne, hakutoiminnot ja kehittämistyökalut uudistuivat.
Innokylä tukee nyt erityisesti toimintamallien kehittämistä ja kuvaamista. Se on kehittäjän työkalu, kehittämisohjelmien strategisen ohjauksen väline ja julkinen ideoiden tietolähde.
Verkkopalvelu on suunnattu ennen kaikkea kunnille, järjestöille ja valtionhallinnolle; niille, jotka ovat kiinnostuneita laaja-alaisen hyvinvoinnin palveluiden, toimintaprosessien ja rakenteiden kehittämisestä. Mutta Innokylä on maksuton ja kaikille avoin palvelu toimialasta riippumatta.
Palvelussa on vahva yhdessä tekemisen ja tulosten jakamisen meininki: #ÄläYksinKehitä.
Kun kehitetyt käytännöt on koottu yhteen paikkaan, ovat ne kaikkien nähtävissä, hyödynnettävissä ja sovellettavissa. Näin hyvät ratkaisut voivat levitä mahdollisimman monien toimijoiden käyttöön.
Kehittäjän työkalu ja julkaisualusta
Uudistunut innokyla.fi on otettu innolla vastaan. Verkkopalvelussa käydään kuukausittain 20 000 kertaa. Jo lähes 1900 kehittäjää on rekisteröitynyt palveluun ja erilaisia toimintamalleja on julkaistu Innokylässä jo yli 800.
Rekisteröityneet käyttäjät saavat Innokylästä tukea kehittämiseen ja työnsä jäsentämiseen suunnitteluvaiheesta uuden toimintamallin käyttöönottoon saakka. Kehitettävänä voi olla esimerkiksi teknologia, uusi tuote tai palvelu, mutta myös toimintatavat, prosessit tai rakenteet voivat olla kehittämisen kohteita.
Innokylässä voi siis luoda jonkun aivan uuden toiminnan tai yhtä hyvin parantaa olemassa olevan palveluprosessin yhtä pientä osaa.
Verkkopalveluun voi myös rekisteröityä kuvatakseen ja jakaakseen valmiin toimintamallin muiden hyödynnettäväksi. Lisäksi Innokylä toimii alustana useille innovaatiotoimintaan liittyville palkintoprosesseille, joihin käyttäjät voivat osallistua kehittämällään ratkaisulla. Juuri ratkesi esimerkiksi Hyvä käytäntö 2021 -kilpailu, jonka voitti iäkkäiden elämänhallintaa parantava ja yksinäisyyttä vähentävä toimintamalli.
Toimintamallien selaaminen ja ideoiden etsiminen eivät edellytä Innokylään rekisteröitymistä, joten palvelussa julkaistut sisällöt ovat avoimesti kaikkien saatavilla. Kehitettyjen ratkaisujen lisäksi Innokylästä voi hakea myös kehittämistä ja työpajojen fasilitointia tukevia työkaluja ja menetelmiä.
Innokylä on paitsi kehittäjän työkalu myös kansallisten kehittämisohjelmien strategisen ohjauksen väline. Parhaillaan verkkopalvelua hyödynnetään sote-uudistukseen liittyvien hankkeiden koordinoinnissa.
Tulevaisuuden sosiaali- ja terveyskeskus -ohjelman ja Sosiaali- ja terveydenhuollon rakenneuudistuksen hankkeet ovat Innokylässä omina alueellisina kokonaisuuksinaan, joihin on koottu tietoa hankesuunnitelmasta, päämääristä, tavoitteista ja arvioinnista. Hankkeiden etenemisen myötä Innokylään lisätään keskeiset kehittämistyön tulokset toimintamalleina. Jatkossa myös esimerkiksi Työkykyohjelman hankkeet tulevat verkkopalveluun.
Innokylän avulla voi siis kätevästi seurata sote-uudistuksen etenemistä.
Innokylän toiminnasta vastaavat Suomen Kuntaliitto, SOSTE Suomen sosiaali ja terveys ry ja Terveyden ja hyvinvoinnin laitos.  Sosiaali- ja terveysministeriö ohjaa toimintaamme.
SOSTE kokoaa järjestöt Innokylän äärelle. Järjestöt ovat olleet erityisen aktiivia innokyläläisiä. Järjestöjä tarvitaan myös sosiaali- ja terveyspalvelujen kehittämisessä mahdollisimman toimiviksi palvelukokonaisuuksiksi.
Lähivuosina Innokylä toimii SOSTEn ja alueellisten verkostojärjestökumppaneiden Järjestöjen sote-muutostuen alustana. Innokylää hyödynnetään paitsi muutostuen strategisen ohjauksen myös kaikkien kansallisen koordinaation ja alueellista työtä tekevien järjestöasiantuntijoiden työkaluna sekä julkisena tietolähteenä – sinne kootaan esimerkiksi muutostukityössä syntyviä materiaaleja.
Tavoitteenamme on myös laajentaa Innokylän käyttöä perinteisten sosiaali- ja terveyspalvelujen ulkopuolelle. Kuntaliitto on tehnyt tutuksi Innokylän mahdollisuuksia kuntien eri toimialoilla. Hiljattain esimerkiksi pelastustoimi on alkanut käyttää Innokylää tiedolla johtamisen ja laatutyön kehittämisessä.
Innokylän yhteisö siis laajenee ja laajeneminen antaa uusia mahdollisuuksia yhteiskehittämiseen.
THL tukee erityisesti valtionhallinnon toimijoiden ja kansallisten kehittämisohjelmien kehittämistyötä Innokylässä. THL järjestää lisäksi kaikille kehittämisestä ja innovaatiotoiminnasta kiinnostuneille avoimia verkkoklinikoita niin verkkopalvelun käytöstä kuin muistakin teemoista.
Innokylä kehittyy myös vuonna 2021
Innokylässä on toki vielä kehitettävää – kuten verkkopalveluissa aina. Parhaillaan selvitämme kyselyllä käyttäjien toiveita ja tarpeita, jotka huomioimme tämän vuoden aikana tehtävässä pienkehityksessä.
Kaikille avoin, toimialasta riippumaton verkkopalvelu tukee tarvelähtöistä ja eri näkökulmat huomioivaa pientä ja suurta kehittämistä. Innokylä toimiikin yhteisen kehittämisen alustana järjestöjen ja julkisen sektorin välillä.
Me Innokylän toteuttajat olemme yhä vakuuttuneempia palvelun perusajatuksesta: Pyörää ei ihan oikeasti tarvitse keksiä uudelleen, kun mahdollisimman moni jakaa omat toimintamallinsa muiden hyödynnettäväksi.
Innokylässä hyvät ratkaisut pysyvät tallessa ja ovat löydettävissä hankkeiden päättymisen jälkeenkin.
Kansallinen Tulevaisuuden sosiaali- ja terveyskeskus -ohjelma Innokylässä
Hyvä käytäntö 2021 –palkinnon voittanut toimintamalli
Sari Eskelinen Innokylän päätoimittaja Tiedolla johtaminen ja vertaiskehittäminen, THL
Anne Knaapi johtaja, varapääsihteeri SOSTE Suomen sosiaali ja terveys ry
Sini Sallinen kehityspäällikkö Suomen Kuntaliitto
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.